Tripanosoma cruzi
Tripanosoma cruzi — parazit evglenoidlar turiga mansub. Protozoyalar orasida tripanosomalar xarakterli ravishda boshqa organizmda toʻqimalarga kirib olib, qon(birinchi navbatda) va limfa bilan oziqlanadi. Natijada organizmga qarab oʻzgarib turadigan kasallikning paydo boʻlish ehtimolini keltirib chiqaradi. Odamlarda chagas kasalligi, otlarda durin va surra, qoramollarda brutsellyozga oʻxshash kasalliklar triponosoma orqali kelib chiqadi. Parazitlar uchun triatomin(Triatoma infestans) qandalalari infektsiya mexanizmiga muvofiq asosiy xoʻjayin hisoblanadi. Triatomin boshpana uchun umurtqali hayvonlarning uyalarini yaxshi koʻradi, u yerda hayvon terisini tishlab qon soʻrib oziqlanadi. Hayvonlar bilan aloqada boʻlgan protozoa bilan kasallangan individual triatominlar oʻz najasini uy egasining teri yuzasiga qoʻyib, tishlaganda, tripanosomalarni yuqtiradi. Infektsiyalangan najasning kirib borishi odam yoki hayvonlarning tishlangan joyini tirnash bilan yanada osonlashadi.